ConseggioLigure/zenamt huggingface dataset:
Italiano: # La miglior pietanza è un piatto di buon viso.

Inutile offrire il miglior pranzo a qualcuno se poi gli si tiene il broncio, o se gli si fa capire che non è gradito.

Ligure: # A megio pittansa a l’é un piato de boña cea.

Serv’assæ exibî o ciù bello disnâ à quarchedun se dapeu se ghe tëgne i mori, ò se se ghe fa accapî ch’o no l’é gradio.
Italiano: # Amico o non amico scendi giù dal fico.

Sebbene vi sia dell’amicizia, nessuno degli amici si può permettere di ingannare o di rubare a un altro.

Ligure: # Amigo ò no amigo chiña zu da-o figo.

Sciben che gh’é de l’amixitæ, nisciun di amixi se peu permette de imbroggiâ ò de arröbâ à un atro.
Italiano: # La missione come la galera lasciano l’uomo come era.

Qui viene espressa una totale sfiducia nella possibilità che un delinquente cambi vita, o si penta dei suoi errori.

Ligure: # A miscion comme a galea lascian l’òmmo comm’o l’ea.

Chì coscì se esprimme unna mäfiansa areo inta poscibilitæ che un delinquente o cange vitta, ò o se mange de repentio di seu ari.
Italiano: # La miseria è una brutta bestia.

Perché può pprtare a commettere cattive azioni.

Ligure: # A misëia a l’é unna brutta bestia.

Perché a peu portâ à commette de gramme açioin.
Italiano: # Amici sì, ma tabacco no.

Quando l’amicizia è qualcosa che resta superficiale, che non ci induce neppure ad offrie all’amico una presa di tabacco.

Ligure: # Amixi scì, ma tabacco no.

Quande l’amixitæ a l’é quarcösa ch’a l’arresta de feua, chi no ne pòrta manco à exibî à l’amigo unna preisa de tabacco.
Italiano: # Ama chi t’ama e corrispondi a chi ti chiama.

Il proverbio intende descrivere il comportamento di chi vuole veramente bene a qualcuno.

Ligure: # Amma chi t’amma e conrespondi à chi te ciamma.

O proverbio o veu descrive o comportamente de chi veu pe davei ben à quarchedun.
Italiano: # Spento il lume, tutte le donne sono uguali.

Il proverbio vorrebbe dire che le differenze fisiche tra una donna e l’altra (ma anche tra un uomo e l’altro) non hanno importanza; cosa vera solo in una astratta idealità.

Ligure: # Ammortou o lumme, tutte e dònne son pæge.

O proverbio o vorrieiva dî che e differense fixiche tra unna dònna e l’atra (ma anche tra un òmmo e l’atro) no gh’an de importansa; cösa vea solo che inte unn’astræta idealitæ.
Italiano: # La madre pietosa fa i bambini tignosi.

Significa che se si lascia impunito un bambino che sbaglia (ma anche un adulto), farà sempre peggio.

Ligure: # A moæ piosa a fa i figgeu tignoxi.

O veu dî che se se lascia sensa gastigo un figgeu ch’o sghinda (ma fiña un grande) lê o faià da maniman ancon pezo.
Italiano: # Una donna è la salvezza e la rovina di una casa.

Detto di tempi in cui davvero una donna poteva essere fondamentale per l’avvenire di una famiglia.

Ligure: # Unna dònna a l’é l’addrisso e o descippo de unna casa.

Dito de tempi quande pe davei unna dònna a poeiva ëse fondamentale pe l’avvegnî de unna famiggia.
Italiano: # Amore con amore si paga.

Visione idealistica secondo la quale l’amore non vuole altra ricompensa che l’amore.

Ligure: # Amô con amô se paga.

Vixon idealistica segondo a quæ l’amô o no veu atra recompensa che l’amô.
Italiano: # Amore di gioventù, fuoco di paglia.

Considerazione pessimistica sulla possibilità che l’amore tra persone giovani possa durare.

Ligure: # Amô de zoventù, feugo de paggia.

Conscideaçion pescimistica in sciâ poscibilitæ che l’amô tra persoñe zovene o pòsse duâ.
Italiano: # La moglie del vicino sembra sempre più bella.

Invece, in italiano si dice che “l’erba del vicino sembra sempre più verde”.

Ligure: # A moggê di atri a pâ sempre ciù bella.

Incangio, in italian se ghe dixe che «l’erba do vexin a pâ sempre ciù verde».
Italiano: # Amore nuovo va e viene, amore vecchio si mantiene.

Considerazione ormai superata dai tempi, secondo cui un amore vecchio dovrebbe durare di più di un altro iniziato da poco.

Ligure: # Amô neuvo o va e o ven, amô vegio o se manten.

Conscideaçion omai scompassâ da-i tempi, segondo a quæ un amô vegio o dovieiva duâ de ciù de un atro comensou da pöco.
Italiano: # Amore non conosce misura.

Effettivamente, l’amore può ortare a commettere azioni spropositate e fuor di misura.

Ligure: # Amô o no conosce mesua.

In fæto, l’amô o peu portâ à commette de açioin spropoxitæ e feua mesua.
Italiano: # La morte rimedia a tutto.

Facile constatazione del fatto che morendo finiscono tutti i problemi.

Ligure: # A mòrte a l’arremedia à tutto.

Constataçion façile in sciô fæto che de moî finisce tutti i problemi.
Italiano: # La morte non guarda in faccia a nessuno.

Facile constatazione del fatto che non serve essere ricco o povero, bello o brutto, per sfuggire alla morte.

Ligure: # A mòrte a no l’ammia inta faccia à nisciun.

Constataòion façile do fæto che no serve ëse ricco ò pöveo, bello ò brutto, pe scappâ da-a mòrte.
Italiano: # La morte viene quando meno la si aspetta.

Cosa non sempre vera, perché molte volte la morte viene annunciata da molti indizi.

Ligure: # A mòrte a ven quande meno â s’aspeta.

Cösa che no sempre a l’é vea, perchè de belle vòtte a mòrte a vëgne annonçiâ da un muggio de segni.
Italiano: # Amore vecchio non fa la ruggine.

Secondo questo proverbio, un amore o una passione o un hobby di vecchia data dovrebberi durare di più di un altro recente.

Ligure: # Amô vegio o no fa a ruzze.

Segondo sto proverbio, un amô ò unna pascion ò un hobby de vegia dæta dovieivan duâ de ciù de un atro reçente.
Italiano: # A Natale, o grosso o piccolo, tutti portano in tavola il suo tacchino.

In determinate occasioni, tutti devono contribuire in misura delle loro possibilità economiche.

Ligure: # À Dënâ, ò gròsso ò piccin, tutti pòrtan in töa o seu bibin.

Inte determinæ occaxoin, tutti devan contribuî in mesua de seu poscibilitæ econòmiche.
Italiano: # A pagare e a morire c’è sempre tempo.

Il pagare viene paragonato al morire, nel senso che entrambe le cose sono spiacevoli e si vorrebbe rimandarle il più possibile.

Ligure: # À pagâ e à moî gh’é sempre tempo.

O pagâ o vëgne assumeggiou a-o moî, into senso che tutte doe e cöse son desgradeive e se vorrieiva tramandâle ciù che se peu.
Italiano: # Chi sopravvive, cresce.

Detto sintetico, che anticipava la celebre frase attribuita a Nietzsche: “ciò che non mi distrugge mi rende più forte”.

Ligure: # Chi scampa, s’alleva.

Dito scintetico, ch’o l’anteçipava l’avvoxâ frase attribuia a-o Nietzsche: «e cöse che no me destruan me rendan ciù fòrte».
Italiano: # Oggi a me, domani a te.

Si trovava scritto su certe tombe, quale ammonimento, _“hodie mihi, cras tibi”_.

Ligure: # Ancheu à mi, doman à ti.

O se trovava scrito in sce çerte tombe, à uso arregòrdo, _«hodie mihi, cras tibi»_.
Italiano: # Oggi in auge, domani in sepoltura.

Considerazione sulla fralezza del destino umano.

Ligure: # Ancheu in figua, doman in seportua.

Conscideraçion in sciâ debilitæ do destin di òmmi.
Italiano: # Anche un capello può fare ombra.

A seconda delle situazioni anche una bagatella può essere di impedimento, o esserci di inciampo in qualche progetto.

Ligure: # Fiña un cavello o peu fâ ombra.

À segonda de scituaçioin fiña unna focciara a peu ëse de impedimento, ò dâne breiga inte quarche progetto.
Italiano: # Andare a Roma senza vedere il Papa.

Si dice quando si compie qualche grossa impresa, ma non si riesce a raggiungere lo scopo più importante che ci eravamo prefissati.

Ligure: # Anâ à Romma sensa vedde o Pappa.

O se dixe quande se compisce quarche gròssa intrapreisa, ma no s’arriësce à arrivâ à l’obiettivo ciù importante che s’eimo prefissou.
Italiano: # La necessità non ha legge.

Proverbio che sembra giustificare, in certa misura, la violazione della legge da parte di chi si trova in stato di bisogno.

Ligure: # A neçescitæ a n’à de lezze.

Proverbio ch’o pâ giustificâ, inte çerta mesua, a violaçion da lezze da parte de chi se treuva in stato de beseugno.
Italiano: # La notte è la madre delle riflessioni.

A volte, di notte, nel silenzio, i pensieri possono presentarsi più netti e chiari che non di giorno.

Ligure: # A neutte a l’é a moæ di pensamenti.

De vòtte, a-a neutte, co-o scilençio, i penscëi peuan appresentâse ciù netti e ciæi che de giorno.
Italiano: # Dal cantare si conoscono gli uccelli, dal parlare gli uomini.

Ognuno si fa conoscere per quel che è per mezzo delle sue opinioni e dal suo modo di parlare.

Ligure: # Da-o cantâ se conosce i öxelli, da-o parlâ i òmmi.

Ognidun se fa conosce pe quello ch’o l’é da-e seu opinioin e da-o seu mòddo de parlâ.
Italiano: # Per ogni uccello il suo nido è bello.

Per ognuno, il luogo di nascita è il più bello di tutti.

Ligure: # À ògni öxello o seu nio o l’é bello.

Pe ognidun, o pòsto dond’o l’é nasciuo o l’é o ciù bello de tutti i atri.
Italiano: # A ognuno sembrano belli i suoi.

Seppure involontariamente, tutti facciamo delle parzialità.

Ligure: # À ognun ghe pâ belli i seu.

Sciben in desdaxo, tutti femmo de preferense.
Italiano: # Pancia piena non compatisce la vuota.

Chi sta bene a soldi e di salute ha difficoltà a credere che ci siano poveri e malati.

Ligure: # Pansa piña a no compatisce a veua.

Chi sta ben de dinæ e de salute o giamiña à credde che ghe segge chi l’é pöveo e maròtto.
Italiano: # Chi si scusa, si accusa.

Versione sintetica del proverbio secondo cui “gallina che canta ha fatto l’uovo”.

Ligure: # Chi se scusa, s’accusa.

Verscion scintetica do proverbio segondo o quæ «galliña chi canta a l’à fæto l’euvo».
Italiano: # Pancia piena chiama riposo.

Dopo mangiato un pisolino fa bene alla salute.

Ligure: # Pansa piña a ciamma repöso.

Dòppo mangiou unna pisaggia a fa ben a-a salute.
Italiano: # A Pasqua quarti di agnello, torte, lattughe ripiene, abbondano davvero in tutte le cucine.

Elenco delle portate più frequenti il giorno di Pasqua a Genova.

Ligure: # À Pasqua quartetti, torte, leitughe piñe, abondan davei inte tutte e coxiñe.

Elenco de portæ ciù frequente o giorno de Pasqua à Zena.
Italiano: # Dopo il ridere viene il piangere.

Non si può essere sempre allegri, e dopo il bene viene il male, mentre dopo il male viene il bene.

Ligure: # Apreuvo a-o rie ven o cianze.

No se peu ëse sempre de giromia, e dòppo o ben vëgne o mâ, tanto che dòppo o mâ vëgne o ben.
Italiano: # La prima si perdona, la seconda si ragione, la terza si bastona.

Sopportare le offese va bene, ma fino a un certo punto.

Ligure: # A primma a se perdoña, a segonda a se raxoña, a tersa a se bastoña.

Compartâ e offeise va ben, ma fin à un çerto ponto.
Italiano: # La prima acqua è quella che bagna.

La prima offesa che si riceve da qualcuno è quella che duole di più.

Ligure: # A primm’ægua a l’é quella ch’a bagna.

A primma offeisa che se reçeive da quarchedun a l’é quella ch’a fa ciù mâ.
Italiano: # La pentola sbirciata non bolle mai.

Significa che quando aspettiamo che accada qualcosa che vorremmo fortemente succedesse, ci sembra che il momento non arrivi mai.

Ligure: # A pugnatta aggueitâ a no bogge mai.

O veu dî che quande aspëtemmo che intravëgne quarcösa che vorriëscimo con fòrsa ch’a succede, ne pâ che quello momento o no l’arrive mai.
Italiano: # La roba non è di chi la fa, ma di chi se la gode.

Significa che, contravvenendo alla classica morale quasi calvinista dei genovesi, chi si spende i soldi e se li gode ne è il vero padrone, certo più di chi li ha guadagnati, ma se li tiene in cassaforte, inutilizzati.

Ligure: # A röba a no l’é de chi â fa, ma de chi se â göde.

O veu dî che, in contravegnî a-a clascica morale tòsto calvinista di zeneixi, chi se spende i dinæ e o se î göde o l’é o seu veo patron, seguo ciù de chi se î à guägni, ma o se î tëgne lì in casciafòrte, che no servan à ninte.
Italiano: # La roba del comune è roba di nessuno.

I genovesi furono anticomunisti e anticomunitaristi molto prima di Marx e di Engels; sapevano per istinto che il bene posto in comune viene sprecato e tutti se ne approfittano; perciò lo Stato ne deve possedere il meno possibile e maneggiare il denaro dei cittadini il meno possibile.

Ligure: # A röba do commun a l’é röba de nisciun.

I zeneixi ean anticommunisti e anticommunitaristi ben ben avanti de Marx e de Engels; saivan de instinto che o ben stæto misso in commun tutti ô straggian e se ne fan o bordello; donca o Stato o ne deve possede o meno che se pòsse e manezzâ o meno poscibile i dinæ di çitten.
Italiano: # La roba vecchia fa risparmiare la buona.

Detto tipicamente ligure, ma solo dei vecchi tempi: se uno si fa durare la roba vecchia, può aspettare molto per consumare quella nuova, o comprarne dell’altra.

Ligure: # A röba vegia a risparmia a boña.

Dito tipicamente ligure, ma solo di tempi de unna vòtta: se un o se tëgne da conto a röba vegia o peu stâ pe coscì sensa frustâ quella neuva, ò accattâne de l’atra.
Italiano: # Altare vecchio, non vi si accendono più candele.

Non si parla di altari, si capisce, ma piuttosto di rapporti tra persone, o di passioni, o di hobby, che un tempo ci entusiasmavano, ma ora non più. Da notare che, correttamente, _“artâ”_ in genovese è un nome femminile.

Ligure: # Artâ vegia, no se gh’açende ciù candeie.

No se parla de artæ, se capisce, ma ciufito de rappòrti tra e persoñe, ò de pascioin, ò de passatempi, ò de hobby, che unna vòtta ne invexendavan e oua no n’interessan ciù. Da osservâ che, correttamente, «artâ» in zeneise o l’é un nomme feminin.
Italiano: # Tutto fa, diceva quello che pisciava in mare, mentre la suocera annegava.

Un po’ di maschilismo si avverte anche qui.

Ligure: # Tutto fa, o ghe diva quello ch’o pisciava in mâ, tanto che a seuxoa a negava.

Un pittin de masccismo o se ghe sente anche chì.
Italiano: # Aprile, piovere piovere.

Secondo alcuni, sarebbe da intendere che d’aprile piove sempre, perché _“cioî”_ sarebbe una forma arcaica per _“ceuve”_; secondo altri _“cioî cioî”_ sarebbe l’imitazione del cinguettare degli uccellini. Si può anche considerare un possibile riferimento a _sccioî_, in rapporto alla fioritura primaverile.

Ligure: # Arvî, cioî cioî.

Segondo quarchedun, o saieiva da intende che d’arvî ceuve delongo, perché «cioî» a saieiva unna forma arcaica pe «ceuve»; segondo di atri «cioî cioî» a saieiva l’imitaçion do garlezzâ di öxelletti. Se peu ascì consciderâ unna poscibile referensa à _sccioî_, in rappòrto a-e scioe da primmaveia.
Italiano: # Aprile facile dormire.

Analogo genovese del proverbio italiano “aprile dolce dormire”.

Ligure: # Arvî fa bon dormî.

Analogo zeneise do proverbio italian _«aprile dolce dormire»_.
Italiano: # Non ci sono denari da poter pagare la salute.

Proverbio di facile comprensione, che ne contraddice un altro.

Ligure: # A salute no gh’é dinæ da poeila pagâ.

Proverbio de bon accapî, ch’o ne contradixe un atro.
Italiano: # La salute senza denaro è già una mezza malattia.

Proverbio di facile comprensione, che mette in discussione l’altro, secondo il quale la cosa più importante è la salute.

Ligure: # A salute sensa dinæ a l’é unna meza moutia.

Proverbio de bon accapî, che o mette in discuscion quell’atro, segondo o quæ a cösa ciù importante a l’é a salute.
Italiano: # A San Gaetano, di fette di melanzane se ne riempie un tegame.

Perché è piena estate.

Ligure: # À San Gaitan, de scciappe de meizaña se n’impe un tian.

Perché a l’é piña stæ.
Italiano: # A San Giuseppe, se puoi, riempi la padella di frittelle.

Tradizone ligure delle frittelle per San Giuseppe.

Ligure: # À San Giöxeppe, se ti peu, impi a poela de frisceu.

Tradiçion ligure di frisceu pe San Giöxeppe.
Italiano: # A San Martino, metti mano alla botticella.

Perché a San Martino si comincia a bere il vino novello.

Ligure: # À San Martin, metti man a-o caratellin.

Perché à San Martin se comensa à beive o vin noelo.
Italiano: # A San Martino mettiti la mantellina.

Perché si fa a poco a poco più freddo.

Ligure: # À San Martin mettite o ferriölin.

Perché da maniman ven ciù freido.
Italiano: # A San Michele la merenda va in cielo.

Perché è finito il tempo delle gite.

Ligure: # À San Michê a menda a va in çê.

Perché o l’é finio o tempo de campagnate.
Italiano: # A San Michele le uccelliere sono in piedi.

Perche comincia la stagione della caccia.

Ligure: # À San Michê e öxellee son in pê.

Perché comensa a saxon da caccia.
Italiano: # Una buona reputazione vale più d’un milione.

Poiché chi ha una buona reputazione ottiene credito facilmente e nessuno si fa dei problemi a prestargli del denaro; cosa che, in una società di mercanti, ha una grande importanza.

Ligure: # Unna boña reputaçion a vâ ciù de un mion.

Apreuo che chi gh’à unna boña reputaçion o l’ottëgne crensa de lengê e nisciun o se fa di problemi à impremuâghe di dinæ; cösa che inte unna soçietæ de mercanti a gh’à unna grande importansa.
Italiano: # A San Michele tre castagne per sentiero.

Perché si comincia a raccogliere qualche castagna.

Ligure: # À San Michê træ castagne pe sentê.

Perché se comensa à cheugge quarche castagna.
Italiano: # A San Michele tutti gli stracci sembrano miele.

Perché si comincia a sentire il freddolino e anche uno straccio da poco fa piacere.

Ligure: # À San Michê tutte e strasse pan amê.

Perché se comensa à sentî freidetto e fiña unna strassa da pöco a fa piaxei.
Italiano: # Per la Santa Croce, il bastone alla noce.

Settembre è il momento in cui maturano le noci, di solito. La raccolta si fa scrollando gli alberi con dei bastoni, per far cadere i frutti.

Ligure: # Pe-a Santa Croxe, o bacco a-a noxe.

Settembre o l’é o momento che meuian e noxe, pe commun. L’arrecuggeita a se fa con scrollâ i erboi con di bacchi, pe fâ cazze i fruti.
Italiano: # A Santa Lucia cresce il giorno quanto il gallo pigola.

Perché prima della riforma del calendario gregoriano a Santa Lucia aveva luogo il solstizio d’inverno.

Ligure: # À Santa Luçia cresce a giornâ quante o gallo o pia.

Perché avanti a reforma do calendäio gregorian à Santa Luçia gh’ea o solstiçio d’inverno.
Italiano: # La scienza viene dalla montagna.

Detto ironico, rivolto a chi presume di saperla lunga e pretende di parlare dall’alto di uno “scranno” immaginario; forse nasce anche dal travisamento di un vecchio detto secondo cui “la scienza viene dalle cime”. In una variante volgare, “la scienza viene dai monti e la merda dal culo”.

Ligure: # A sciensa a ne ven da-a montagna.

Proverbio irònico, revòlto à chi presumme de saveila longa e o pretende de parlâ da l’erto de un «scranno» imaginäio; fòscia o nasce ascì da-o travisamento de un vegio dito segondo o quæ «a sciensa a ne ven da-e çimme». Inte unna variante vorgâ “a sciensa a ne ven dai monti e a merda da-o cû”.
Italiano: # Il secchio va tante volte al pozzo che alla fine ci rimane.

Analogo genovese del noto detto italiano, anche quello tradotto in genovese: “tanto va la gatta al lardo che ci lascia il suo zampino”. In una variante il secchio perde il manico.

Ligure: # A seggia a va tante vòtte a-o posso che a-a fin a gh’arresta.

Analogo zeneise do conosciuo dito italian, quello ascì traduto in zeneise: «tanto a va a gatta a-o lardo ch’a ghe lascia a seu sampetta». Inte unna variante a seggia a perde o manego.
Italiano: # Il secchio va tante volte al pozzo che ci lascia il manico.

Analogo genovese del noto detto italiano, anche quello tradotto in genovese: “tanto va la gatta al lardo che ci lascia il suo zampino”. In una variante il secchio rimane nel pozzo.

Ligure: # A seggia a va tante vòtte a-o posso ch’a ghe lascia o manego.

Analogo zeneise do conosciuo dito italian, quello ascì traduto in zeneise: «tanto a va a gatta a-o lardo ch’a ghe lascia a seu sampetta». Inte unna variante a seggia a l’arresta into posso.
Italiano: # La sola bellezza non fa la donna.

Le vere qualità femminili sono altre, la bellezza non basta.

Ligure: # A sola bellessa a no fa a dònna.

E vee qualitæ feminiñe son de atre, a bellessa a no basta.
Italiano: # L’estate è la madre dei poveri.

Perché d’estate i poveri possono vestirsi con poco e niente.

Ligure: # A stæ a l’é a moæ di pövei.

Perche de stæ i pövei peuan vestîse con pöco e ninte.
Italiano: # A questo mondo nessuno è necessario.

Constatazione malinconica, ma vera, che possiamo essere sostituiti facilmente.

Ligure: # À sto mondo nisciun l’é neçessäio.

Constataçion malincònica, ma vea, che poemmo ëse sostituii de lengê.
Italiano: # Un calcio nel sedere è meglio di niente.

Analogo genovese rustico del proverbio italiano “chi si contenta gode”.

Ligure: # Un cäso into cû o l’é megio che ninte.

Analogo zeneise rustego do proverbio italian «chi se contenta göde».
Italiano: # Alta o bassa, ad aprile è Pasqua.

Proverbio falso, perché spesso Pasqua cade di marzo; ma il senso del detto è che presto o tardi bisogna fare i conti e tirare le somme di quello che abbiamo fatto.

Ligure: # Ata ò bassa, d’arvî l’é Pasqua.

Proverbio fäso, perché de belle vòtte a Pasqua a scazze de marso; ma o senso do dito o l’é che fito ò tardi beseugna fâ i conti e tiâ e somme de quello che emmo fæto.
Italiano: # A tavola non s’invecchia, ma chi ci sta troppo si rimbecillisce.

Considerazione dietetica, più in armonia con i nostri tempi “salutisti” che con quelli antichi, quando il cibo era poco, tranne che per i ricchi.

Ligure: # À töa no s’invegisce, ma chi ghe sta tròppo s’imbecillisce.

Conscideaçion dietetica, ciù in armonia co-i nòstri tempi «salutisti» che con quelli de unna vòtta, che da mangiâ no ghe n’ea guæi, feua che pe-i ricchi.
Italiano: # Atto di mano, tratto di villano.

Chi è abituato a farsi capire con le maniere forti, ben educato non è di sicuro.

Ligure: # Atto de man, træto de villan.

Chi l’é avviou à fâse intende co-e mainee brusche, o no l’é ben educou de seguo.
Italiano: # A tutto c’è rimedio, tranne che alla morte.

Proverbio facile a capirsi.

Ligure: # À tutto gh’é remedio, feua che a-a mòrte.

Proverbio de bon intendise.
Italiano: # Proteggiti che ti proteggerò.

Se uno si protegge da solo, è sicuramente più al sicuro che se si fida di altri.

Ligure: # Avvardite che t’avvardiò.

Se un o s’avvarda da lê, o l’é sens’atro ciù seguo che s’o s’affia à di atri.
Italiano: # Guardati dai segnati da Cristo, che te lo mettono in un visto e non visto.

Proverbio che esprime l’antico pregiudizio verso i portatori di handicap, che sarebbero d’animo cattivo, poiché invidiosi dei sani; il Signore li avrebbe segnati fisicamente con la loro malattia. Lo stesso concetto del latino _“cave a signatis”_.

Ligure: # Avvardite da-i segnæ da Cristo, che te ghe ô mettan inte un visto e no visto.

Proverbio ch’o l’esprimme l’antigo pregiudiçio verso i portatoî de handicap, che saieivan d’animo grammo, perché gioxi de quelli che sta ben; o Segnô o î avieiva segnæ fixicamente con a seu moutia. Mæximo conçetto do latin _«cave a signatis»_.
Italiano: # Bacio di mano, se non ti fotte oggi ti fotte domani.

Proverbio che esprime la diffidenza verso chi sia troppo cerimonioso, troppo riguardoso, perché si tratterebbe di una persona falsa, che nasconde intenzioni poco oneste.

Ligure: # Baxo de man, se o no te fotte ancheu o te fotte doman.

Proverbio ch’o l’esprimme a mäfiansa verso chi segge tròppo çeimonioso, tròppo pin de reguardi, perché a saieiva unna persoña fäsa, ch’a l’asconde intençioin pöco oneste.
Italiano: # Bella botta non uccide uccello.

Non è detto che un bel tiro sia sufficiente a uccidere un uccello; fuor di metafora, non ci si deve fidare delle apparenze.

Ligure: # Bella bòtta no ammassa öxello.

No l’é dito che un bello tio o baste à ammassâ un öxello; feua de metafora, no beseugna fiâse de apparense.
Italiano: # Bella vigna e poca uva.

Proverbio che troviamo già in una poesia di Paolo Foglietta; secondo lui i genovesi del suo tempo erano schiavi del lusso e delle apparenze, ma di poca sostanza umana.

Ligure: # Bella vigna e pöch’uga.

Proverbio ch’o se treuva za inte unna poexia do Poulo Foggetta; segondo lê i zeneixi do seu tempo ean scciavi do lusso e de apparense, e de pöca sostansa umaña.
Italiano: # Bella in fasce, brutta in piazza.

Significa che spesso una ragazza può essere bella e circondata di attenzioni finché è piccola, ma da adulta non fa più la stessa figura e non riesce ad ottenere successo in società. Da osservare che, in tempi più recenti, il proverbio è stato aggiornato ed è stato adattato anche ai maschi: “bello in fasce, brutto in piazza”; già che c’erano, vollero far osservare che può succedere anche l’opposto: “brutto in fasce, bello in piazza”.

Ligure: # Bella in fasce, sossa in ciassa.

O veu dî che de soventi unna figgetta a peu ëse bella e çircondâ de attençioin fin ch’a l’é picciña, ma da grande a no fa ciù a mæxima figua e a no l’arriësce à avei successo in soçietæ. Da osservâ che, inte di tempi ciù recenti, o proverbio o l’é stæto misso à giorno e o s’é adattou a-i mascci ascì: «bello in fasce, sosso in ciassa»; za che gh’ean, an vosciuo ascì fâ nottâ che peu accapitâ anche o conträio: «brutto in fasce, bello in ciassa».
Italiano: # Tutto può servire, anche le unghie per sbucciare l’aglio.

Considerazione sul fatto che bisogna trovare un utilizzo per ogni cosa e non buttare mai via niente, perché non si sa mai.

Ligure: # Tutto o vëgne à taggio, fiña e onge da mondâ l’aggio.

Conscideaçion in sciô fæto che beseugna fâse vegnî ben ògni cösa e no cacciâ mai via ninte, perché no se sa mai.
Italiano: # Bene fatto per forza non vale una buccia.

Considerazione moralistica sul fatto che se si fa della beneficenza malvolentieri, è un’azione che non ti giova al bene dell’anima.

Ligure: # Ben fæto pe fòrsa, o no vâ unna scòrsa.

Conscideaçion moralistica in sciô fæto che se se fa da benefiçensa mävoentea, a l’é unn’açion ch’a no te serve a-o ben de l’anima.
Italiano: # Bue, cavallo e porco devono avere gran corpo.

Sono animali che per essere utili in campagna devono essere corpulenti.

Ligure: # Beu, cavallo e pòrco devan avei gran còrpo.

Son de bestie che pe ëse zoveive in campagna an da ëse gròsse.
Italiano: # Bisogna battere il chiodo finché è caldo.

Il proverbio è conosciuto in questa forma, ma la versione corretta sarebbe “bisogna battere il ferro finché è caldo”: non bisogna lasciarsi sfuggire le occasioni buone.

Ligure: # Beseugna batte o ciöo scin ch’o l’é cado.

O proverbio o l’é conosciuo inte sta forma, ma a verscion corretta a saieiva «beseugna batte o færo fin ch’o l’é cado»: no beseugna lasciâse scappâ e occaxoin boñe.
Italiano: # Ogni lasciata è persa.

Significa che non bisogna lasciarsi sfuggire le occasioni buone. Di solito si riferisce, più che altro, a occasioni di avventure sessuali.

Ligure: # Ògni lasciâ a l’é persa.

O veu dî che no beseugna lasciâse scappâ e occaxoin boñe. Pe commun o se refeisce, ciù che tutto, à de occaxoin de avventue sessuale.
Italiano: # Bisogna fare di necessità virtù.

Detto ben conosciuto anche in italiano.

Ligure: # Beseugna fâ de neçescitæ virtù.

Dito ben conosciuo in italian ascì.
Italiano: # Bisogna fare i bocconi secondo la bocca.

Bisogna sapersi regolare nelle spese. In italiano si dice piuttosto che bisogna fare il passo secondo la gamba.

Ligure: # Beseugna fâ i boccoin segondo a bocca.

Beseugna saveise regolâ inte speise. In italian se ghe dixe ciufito che beseugna fâ o passo segondo a gamba.
Italiano: # Bisogna mangiare per vivere, non vivere per mangiare.

Se ci si fa comandare dallo stomaco, quella verso il cibo diviene una dipendenza assai pericolosa.

Ligure: # Beseugna mangiâ pe vive, no vive pe mangiâ.

Se un o se fa commandâ da-o steumago, quella verso o çibbo a vëgne à ëse unna dependensa ben ben dannosa.
Italiano: # Bisogna pelare la quaglia senza farla gridare.

Si dixe quando qualcuno riesce a rubare o ingannare senza farsene accorgere.

Ligure: # Beseugna peâ a quagia sensa fâla criâ.

O se dixe quande quarchedun o l’arriësce à marmellâ ò à mastrussâ sensa fâse accòrze.
Italiano: # Bisogna prendere le bastonate e baciare il bastone (letteralm. «il tronco di erica», un tempo usato per somministrare punizioni).

Si dice quando qualcuno deve sottostare a delle soperchierie e non si ribella, per quieto vivere, o perché trova qualche convenienza a non dire niente.

Ligure: # Beseugna piggiâ e baccæ e baxâ o brugo.

O se dixe quande quarcheun o deve sottostâ à de soverciaie e o no se rebella, pe queto vive, ò apreuvo che o gh’à quarche conveniensa à no dî ninte.
Italiano: # Bisogna prenderne delle calde e delle fredde.

Significa che bisogna sapersi adattare. Al proposito c’è la leggenda di quel patrizio genovese, certo Cicopero, avatissimo, che aveva l’abitudine di raccogliere delle pietre per la strada, allo scopo di servirsene per un suo palazzo da costruire; una volta qualcuno per fargli dispetto gli fece trovare delle pietre bollenti, ma lui, bruciandosi le mani, le prese ugualmente e nel frattempo bofonchiava “bisogna prenderne delle calde e delle fredde”.

Ligure: # Beseugna piggiâne de cade e de freide.

O veu dî che beseugna saveise adattâ. A-o propòxito gh’é a lezzendia de quello patriçio zeneise, un çerto Cicopeo, raixo comme tutto, ch’o l’aiva l’andio de cheugge de prie pe stradda, tanto da servîsene pe un seu palaçio da tiâ sciù; unna vòtta quarchedun pe fâghe despeto o gh’à fæto attrovâ de prie a-o boggio, ma lê, con bruxâse e moen, o se l’à piggiæ a-o mæximo e into frattempo o mogognava «beseugna piggiâne de cade e de freide».
Italiano: # Sono le montagne che non si incontrano.

Quando si incontrano due che non si vedono da tanto.

Ligure: # Son e montagne che no se incontran.

Quande se incontra doî che l’é da tanto che no se veddan.
Italiano: # Bisogna portare rispetto al cane per il padrone.

Bisogna rispettare il servitore, il portavoce di qualcuno, per non inimicarsi il suo padrone.

Ligure: # Beseugna portâ respetto a-o can pe-o patron.

Beseugna respettâ o servitô, o portavoxe de quarchedun, pe no fâse nemigo o seu patron.
Italiano: # Buono con buono fa buono e meglio; male con male fa male e peggio.

Se il bene si aggiunge al bene è tanto di guadagnato; se il male si aggiunge al male peggiora la situazione.

Ligure: # Bon con bon fa bon e megio; mâ con mâ fa mâ e pezo.

Se o bon o s’azzonze a-o bon l’é tanto de guägnou; se o mâ o s’azzonze a-o mâ o pezoa a scituaçion.
Italiano: # Borsa senza denari si chiama cuoio.

Una borsa che non contenga soldi è solo un pezzo di carne; in senso figurato, un uomo senza cervello è solo un pezzo di carne.

Ligure: # Borsa sensa dinæ a se ciamma cheuio.

Unna borsa ch’a no contëgne palanche, a l’é soo che un tòcco de cheuio; in senso figuou, un òmmo sensa çervello o l’é soo che un tòcco de carne.
Italiano: # Botta resa non fa presa.

Significa che restituire un colpo non fa punti sull’avversario, al massimo fa pareggiare.

Ligure: # Bòtta reisa a no fa preisa.

O veu dî che restituî un corpo o no fa ponti in sce l’avversäio, a-o mascimo a fa patta.
Italiano: # Braccio al collo e gambe in letto.

Allude a quando qualcuno trova prestesti per non lavorare; il braccio al collo non impedirebbe di camminare.

Ligure: # Brasso a-o còllo e gambe in letto.

O l’alludde à quande un o treuva di attesti pe no travaggiâ; o brasso a-o còllo o no l’impedisce de camminâ.
Italiano: # Cane che abbaia non morde.

Analogo genovese del ben noto proverbio italiano.

Ligure: # Can chi baia no addenta.

Analogo zeneise do ben conosciuo proverbio italian.
Italiano: # Cambiando luna, si cambia fortuna.

Significa che, cambiado umore, può cambiare anche la nostra sorte, influenzata dagli stati d’animo.

Ligure: # Cangiando de luña se cangia fortuña.

O veu dî che, se se cangia de umô, peu cangiâ anche a nòstra sciòrte, ch’a l’é influensâ da-i nòstri stati d’animo.
Italiano: # Capponi di Chiavari, ad arte accoppiati, te ne accorgi quando sono spennati.

Qui i chiavaresi sono accusati d’essere un po’ troppo furbi e di vendere i capponi legati in modo tale da non fare capire se sono capponi o capponesse – che costano meno – e chi li ha acquistati se ne accorgerà poi, quando li avrà spennati. Dunque, “capponi di Chiavari” per antonomasia significa “gherminella”, “inganno”.

Ligure: # Cappoin de Ciavai, con arte accobbiæ, ti te n’accòrzi quande son peæ.

Chì coscì, i ciavæn vëgnan accaxonæ d’ëse un pö tròppo foccai e de vende i cappoin ligæ à unna mainea da no fâ accapî se son cappoin ò capponesse – che vëgnan de meno – e chi l’à accattæ o se n’addà dapeu, quande o î à peæ. Donca, «cappoin de Ciavai» pe anonomasia, veu dî «ghimiña», «mastrusso».
Italiano: # Carne al sole e pesce all’ombra.

Proverbio di difficile interpretazione. Può darsi che si tratti del modo di nascondere i nostri difetti, in quanto quelli della carne si vedono di meno al sole e del pesce all’ombra. Infine, un consigli a mettere in mostra le nostre qualità e nascondere le nostre mancanze.

Ligure: # Carne a-o sô e pescio à l’ombra.

Proverbio de grammo interpretâ. Peu dâse che se træte da mainea de asconde i nòstri mendi, perché quelli da carne se veddan de meno a-o sô e quelli do pescio à l’ombra. In sciâ fin un conseggio à mette in mostra e nòstre qualitæ e asconde e nòstre farte.
Italiano: # Carne che cresce non può stare che non si muova.

È impossibile tenere i bambini fermi, zitti e costretti in un posto.

Ligure: # Carne chi cresce no peu stâ chi no mesce.

No se peu tegnî i figgeu fermi, sitti e assequææ inte un pòsto.
Italiano: # Se tutti i matti avessero il berrettino bianco, il mondo sembrerebbe un prato di oche.

Tutti siamo un po’ matti.

Ligure: # Se tutti i matti avessan o berrettin gianco, o mondo o parrieiva un prou de öche.

Un pittin matti ô semmo tutti.
Italiano: # Carne che si stira non vale tre centesimi la lira; quando è bene stirata, non v’è denaro da poterla pagare.

Significa che finché un ragazzo è nello sviluppo, non se ne ricava niente, ma quando è sviluppato dà il meglio di sé.

Ligure: # Carne chi se stia a no vâ trei citti a-a lia; quande a l’é ben stiâ no gh’é dinæ da poeila pagâ.

O veu dî che finché un figgeu o l’à da scricchî no se ne ricava ninte; ma quande o l’é scricchio o peu dâ o megio de lê.
Italiano: # Cattivo uccello non può fare buon canto.

Una persona d’animo meschino non può creare né produrre niente di buono, in alcun campo (cosa non sempre vera).

Ligure: # Grammo öxello no peu fâ bon canto.

Unna persoña d’animo meschin a no peu creâ ni produe ninte de bon, inte nisciun campo (cösa no sempre vea).
Italiano: # Capello canuto non è creduto.

Significa che spesso non si crede ai vecchi, ritenendoli fuori del tempo, o rimbambiti.

Ligure: # Cavello canuo o no l’é credduo.

O veu dî che de spesso no se credde a-i vegi, perché se pensa che seggian feua do tempo, ò bambordii.
Italiano: # Cento misure e un taglio solo.

I sarti prendono tante misute, ma il taglio deve essere uno solo. Fuor di metafora, bisogna prendere una decisione sola, dope averci pensato moltissimo.

Ligure: # Çento mesue e un taggio solo.

I cuxoei piggian tante mesue, ma o taggio o dev’ëse un solo. Feua de metafora, bisà piggiâ unna deçixon sola, dòppo ësiseghe appensæ bell’e ben.
Italiano: # Cento pensieri non pagano un’oncia di debiti.

È inutile farsi tanti pensieri e preoccupazioni quando si hanno debiti o altre grane; bisogna darsi da fare per trovare una soluzione. Espressione del classico senso pratico dei liguri.

Ligure: # Çento penscëi no pagan unn’onsa de debiti.

Serv’assæ fâse tanti penscëi e lagni quande se gh’à di poffi ò di atri ascadi; beseugna dâse da fâ pe trovâghe recatto. Esprescion do clascico senso prattico di liguri.
Italiano: # Chi compra il lardo dai gatti e la farina dallo speziale, presto si trova in bolletta e gli tocca chiedere l’elemosina.

Ammonizione a non mettersi in mano agli speculatori e agli affaristi.

Ligure: # Chi accatta o lardo da-i gatti e a fæña da-o speçiâ, fito o se treuva in bolletta e ghe tocca domandâ.

Arregòrdo à no mettise in man de di speculatoî e di affaristi.
Italiano: # Chi accende una candela al diavolo e l’altra a Sant’Antonio, non accontenta né il Signore né il demonio.

Ammonizione a non cercare di accontentare troppi e tutti assieme, perché si finisce per dispiacere a tutti.

Ligure: # Chi açende unna candeia a-o diao e l’atra à Sant’Antònio, o no contenta ni o Segnô ni o demònio.

Arregòrdo à no çercâ à contentâ tròppi e tutti insemme, apreuvo che se finisce pe desgustâ tutti quanti.
Italiano: # Chi mette via, mette via per il gatto.

Proverbio che contraddice completamente la presunta tendenza al risparmio dei liguri, perché afferma che non bisogna risparmiare denaro, ma farlo circolare, lo si deve spendere per i nostri bisogni, quelli delle persone care e di chi è in difficoltà; mentre i soldi accantonati può accadere che se li prenda “il gatto”, l’animale delle streghe, le disgrazie, gli imprevisti,la iella. Esiste anche la variante rimata _“chi alleuga pe-o doman, alleuga pe-o can”_.

Ligure: # Chi alleuga, alleuga pe-o gatto.

Proverbio chi contradixe areo a presonta tendensa a-o risparmio di liguri, perché o dixe che i dinæ no beseugna mettili da parte, ma s’à da fâli giâ, s’an da spende pe-i nòstri beseugni, quelli de persoñe cae e de chi l’é in difficortæ; tanto che e palanche allugæ a va à finî che se ê piggia «o gatto», a bestia de strie, e desgraçie, i imprevisti, o scabrincio. Gh’é ascì a variante rimmâ “chi alleuga pe-o doman, alleuga pe-o can”."
Italiano: # Chi mette via, trova.

Proverbio che spiega come, se si risparmia denaro, prima o poi lo si ritrova e può servirsene.

Ligure: # Chi alleuga, attreuva.

Proverbio ch’o mette in luxe che se un o l’avansa di dinæ, ò avanti ò dapeu o se î treuva e ghe peuan servî.
Italiano: # Chi alleva figli, alleva nemici.

Amara constatazione del fatto che spesso i figli non vanno d’accordo con i padri, fino a diventarne addirittura nemici.

Ligure: # Chi alleva di figgeu, alleva di nemixi seu.

Amaa constataçion che de spesso i figgi no van d’accòrdo co-i poæ, fiña ädreitua à vegnîne nemixi.
Italiano: # Marzo, tingimi il culo e non mi tingere altro.

Si diceva a scopo scaramantico il primo giorno di marzo, uscendo di spalle dalla porta di casa. Notevole il verbo _“tenze”_ all’imperativo negativo di seconda persona, che un tempo di formava con la negazione _“no”_, più il verbo al congiuntivo, mentre oggi si usa la negazione più l’infinito, eventualmente con il verbo _“stâ”_ in più; _“no me tenze”_, _“no stâme à tenze”_.

Ligure: # Marso, tenzime o cû e no me tenzi atro.

Se ghe diva coscì pe scaramansia o primmo giorno de marso, con sciortî d’in cà giæ de spalle. Da osservâ o verbo «tenze» a-o mòddo imperativo negativo de segonda persoña, che unna vòtta o se formava co-a negaçion «no», ciù o verbo a-o conzontivo, tanto che in ancheu o se deuvia a negaçion ciù l’infinio, magara co-o verbo «stâ» in de ciù: «no me tenze», «no stâme à tenze».
Italiano: # Chi uccide gatti e cani non farà mai del bene.

Considerazione animalista ante litteram; chi fa del male agli animali non sarà mai in grado di di fare niente di bene a nessuno.

Ligure: # Chi ammassa gatti e chen o no faià maiciù de ben.

Conscideraçion animalista ante litteram; chi fa do mâ a-e bestie o no saià mai bon de fâ ninte de ben à nisciun.
Italiano: # Chi arriva tardi resta mal servito.

Analogo genovese del proverbio italiano “chi tardi arriva male alloggia”.

Ligure: # Chi arriva tardi arresta mâ servio.

Analogo zeneise do proverbio italian _«chi tardi arriva male alloggia»_.
Italiano: # Chi ruba a un ladrone, ha cent’anni di perdono.

Proverbio non troppo educativo, ma comprensibile.

Ligure: # Chi arröba à un laddron, à çent’anni de perdon.

Proverbio ch’o no l’é guæi educativo, ma o l’é comprenscibile.
Italiano: # Chi aspetta l’aiuto dei parenti, ne ha finché non gli cadono i denti.

I genovesi solitamente non credono molto alle dolcezze della famiglia.

Ligure: # Chi aspeta l’aggiutto di parenti, o ghe n’à sciña che no ghe cazze i denti.

I zeneixi pe commun no creddan guæi a-e doçesse da famiggia.
Italiano: # Chi prima ride, dopo sospira.

Concetto presente anche in altri proverbi; la nostra dose di dolori e di amarezze, nella vita non ce la toglie nessuno.

Ligure: # Chi avanti rie, inderê sospia.

Conçetto presente inte di atri proverbi ascì; a nòstra reçion de doî e de amæghi, inta vitta no ne â leva nisciun.
Italiano: # A chi alleva nipoti pendono le pezze dal culo.

Chi si prende l’incarico di mantenere dei parenti va verso la rovina; certo che poi non è il caso di lamentarsi se l’aiuto degli stessi parentì si fa attendere.

Ligure: # Chi alleva nevi e nesse da-o cû ghe pende e pesse.

Chi se piggia l’incarrego de mantegnî di pænti o va verso a roiña; seguo che dapeu no l’é o caxo d’allamentâse se l’aggiutto di mæximi pænti o se fa aspëtâ.
Italiano: # Chi balla senza suono, o è pazzo oppure scemo.

Osservazione non sempre vera.

Ligure: # Chi balla sensa son, o l’é matto opù mincion.

Osservaçion che no sempre a l’é vea.
Italiano: # Chi bella vuole diventare qualcosa deve soffrire.

Proverbio con cui si giustificano tutte le stranezze della moda, anche le più assurde.

Ligure: # Chi bella veu vegnî quarcösa à da patî.

Proverbio co-o quæ se giustifica tutte e stranesse da mòdda, fiña e ciù asciurde.
Italiano: # Chi bene compra bene vende.

Chi sa comprare bene, a buon mercato, con vantaggio, non ha motivo di vendere caro, o roba da poco.

Ligure: # Chi ben accatta ben vende.

Se un o sa accattâ ben, à bon patto, con avvantaggio, o n’à raxon de vende cao, ò da röba da cicche.
Italiano: # Chi bene chiude apre bene.

Chi ha la coscienza a posto, può stare sicuro che tutto gli andrà bene.

Ligure: # Chi ben særa, ben arve.

Chi gh’à a consciensa à pòsto, o peu stâ seguo che tutto gh’anià ben.
Italiano: # Suocera e nuora, tempesta e grandine.

Le inevitabili incomprensioni che si creano sempre tra suocera e nuora.

Ligure: # Seuxoa e neua, tempesta e gragneua.

E inevitabile incomprenscioin che se crea delongo tra seuxoa e neua.
Italiano: # Chi bene vive bene muore.

Chi ha la coscienza a posto, non deve avere paura della morte.

Ligure: # Chi ben vive ben meue.

Chi gh’à a consciensa à pòsto, o no l’à da avei poia da mòrte.
Italiano: # Chi caro si ritiene, caro si vende.

Chi ha stima di sé stesso e del proprio lavoro, non si vergogna di farsi pagare caro, proprio perché conosce il proprio valore.

Ligure: # Chi cao se ten, cao se vende.

Chi astimma de lê mæximo e do seu travaggio, o no se vergheugna de fâse pagâ cao, franco perché o conosce a seu varsciua.
Italiano: # Chi più beve, meno beve.

Questo proverbio contiene l’arguta osservazione che più si beve, più ci si accorcia la vita, e quindi si beve di meno. Ne esiste uno simile che parla del mangiare.

Ligure: # Chi ciù beive meno beive.

Sto proverbio o contëgne l’argua osservaçion che ciù un o beive, ciù o s’accurtisce a vitta, e coscì o beive de meno. Ghe n’é un scimile ch’o parla do mangiâ.
Italiano: # Chi più mangia, meno mangia.

Proverbio salutista, che sembra pensato ai nostri tempi “igienisti”, ma già una volta si erano accorti che se si mangia troppo, finisce per vivere meno, a causa delle malattie che si provoca, e quindi mangia meno. Ne esiste uno simile che parla del bere.

Ligure: # Chi ciù mangia, meno mangia.

Proverbio salutista, ch’o pâ pensou a-i nòstri tempi «igienisti», ma za unna vòtta s’ean adæti che se un o mangia tròppo, va à finî ch’o scampa de meno, in caxon de moutie ch’o se pròvoca, e donca o mangia de meno. Ghe n’é un scimile ch’o parla do beive.
Italiano: # Chi più ne ha più ne vorrebbe.

Malinconica osservazione sul fatto che l’avidità fa parte della natura umana e non ha limiti, non solo a proposito di denaro, ma anche quando si tratta di piaceri, godimenti, cibo, conoscenza, in una parola: vita; avidità che ci conduce alla consunzione inevitabile.

Ligure: # Chi ciù n’à, ciù ne vorrieiva.

Melancònica osservaçion in sciô fæto che l’aviditæ a fa parte da natua umaña e a no l’à de confin, no solo che in ponto dinæ, ma ascì quande se træta de piaxei, gödimenti, çibbo, conosciensa, inte unna poula: vitta; aviditæ chi ne pòrta a-o consummon inevitabile.
Italiano: # Chi comanda paga.

Chi vuole essere servito, è giusto che dia qualcosa in cambio.

Ligure: # Chi commanda paga.

Chi veu ëse servio, l’é giusto ch’o dagghe quarcösa in cangio.
Italiano: # Chi comincia male finisce peggio.

Facile previsione.

Ligure: # Chi comensa mâ finisce pezo.

Façile previxon.
Italiano: # Chi conta sull’avvenire resta con un palmo di naso.

A morale dei liguri non è quasi mai consolatoria.

Ligure: # Chi conta in sce l’avvegnî resta con un parmo de naso.

A morale di liguri a no l’é tòsto mai consolatöia.
Italiano: # Chi bada a tutte le nuvole non si metta in viaggio.

La mentalità dei liguri era senz’altro favorevole all’azione e non per badare a ogni minuzia.

Ligure: # Chi dà a mente à tutte e nuvie no se mette in viægio.

A mentalitæ di liguri a l’ea sens’atro favoreive à l’açion e no pe dâ mente à tutte e menussaie.
Italiano: # Chi di ingannare non sa il mestiere trova presto la scarpa per il suo piede.

Proverbio poco educativo, ma che purtroppo possiede una sua verità.

Ligure: # Chi de mastrussâ no sa o mestê attreuva fito scarpa à seu pê.

Proverbio no guæi educativo, ma che purtròppo o l’à unna seu veitæ.
Italiano: # Chi fa male, pensa male.

Poiché crede che tutti siano corrotti come lui.

Ligure: # Chi mâ fa, mâ pensa.

Apreuvo ch’o se credde che tutti seggian guasti comme lê.
Italiano: # Se Genova non prende Genova, tutto il mondo non può prendere Genova.

Gli antichi genovesi sapevano benissimo che solo le loro continue liti e divisioni potevano metterli in difficoltà di fronte ai nemici e che Genova poteva cadere solo a causa delle sue discordie interne.

Ligure: # Se Zena a no piggia Zena, tutto o mondo o no peu piggiâ Zena.

I antichi zeneixi saivan beniscimo che solo che e seu continue rattelle e divixoin poeivan mettili in difficortæ de fronte a-i nemixi e che Zena a poeiva cazze solo che apreuvo a-e seu rouxie interne.
Italiano: # Chi si mischia con i bambini si impiastra le dita di merda.

Significa che, a seconda delle compagnie che si frequentano, ci si devono aspettare determinate logiche conseguenze.

Ligure: # Chi se mesccia co-i figgeu o se inciastra e die de merda.

O veu dî che, à segonda de compagnie ch’o frequenta, un o se deve aspëtâ çerte lògiche conseguense.
Italiano: # Chi di gallina nasce, conviene che razzoli.

Secondo questo proverbio, le predisposizioni genetiche e ambientali, ci condizionano del tutto la vita, senza lasciare spazio alla possibilità di uscirne mai.

Ligure: # Chi de galliña nasce, conven che raspe.

Segondo sto proverbio, e predispoxiçioin genetiche e ambientale, ne condiçioñan areo a vitta, sensa lasciâ spaçio a-a poscibilitæ de sciortî mai feua.
Italiano: # Chi disprezza vuole comprare.

Analogo genovese del proverbio italiano “chi disprezza compra”, chi fa finta di disprezzare un acquisto è probabile che invece ci tenga proprio.

Ligure: # Chi desprexa veu accattâ.

Analogo zeneise do proverbio italian _«chi disprezza compra»_, chi fa mostra de desprexâ un accatto l’é probabile che incangio o ghe tëgne pròpio.
Italiano: # Chi di venti non ne ha, di trenta non sa, mai più ne ha avuto, mai più ne avrà.

Chi a vent’anni è povero, con la maturità non sa nemmeno che cosa vuol dire averne e non sarà mai in grado di guadagnarsene e arricchirsi.

Ligure: # Chi de vinti no n’à, de trenta no sa, maiciù o n’à avuo, maiciù o n’avià.

Chi à vint’anni o no gh’à de palanche, co-a maturitæ o no sa manco cöse veu dî aveine, e o no saià mai bon da guägnâsene e vegnî ricco.
Italiano: # Chi dorme con i cani si alza con le pulci.

A seconda di chi frequenti, andrai incontro alle inevitabili conseguenze.

Ligure: # Chi dòrme co-i chen sta sciù co-e pruxe.

À segonda de chi ti trequenti, ti aniæ incontra a-e neçessäie conseguense.
Italiano: # Chi dorme non pecca – Chi dorme non prende pesci.

Sono due proverbi che si contraddicolo fra loro, ma complementari; chi non fa niente non fa del male, ma neppure guadagna qualcosa.

Ligure: # Chi dòrme no pecca – Chi dòrme no piggia pesci.

Son doî proverbi che se contradixan fra de lô, ma complementari; chi no fa ninte o no fa do mâ, ma o no fa manco di guägni.
Italiano: # Chi due lepri caccia, una fugge e l’altra scappa.

Non si possono perseguire due obbiettivi contemporaneamente; da notare il verbo arcaico _“fuzzî”_.

Ligure: # Chi doe levre caccia, uña a fuzze e l’atra a scappa.

No se peu anâ apreuvo à doî obiettivi into mæximo tempo; da osservâ o verbo arcaico «fuzzî».
Italiano: # Chi è fortunato in amore, non giochi alle carte.

A causa della credenza secondo cui chi è sfortunato in amore sarebbe fortunato al gioco.

Ligure: # Chi l’é affortunou in amô no zeughe a-e carte.

In caxon da credensa segondo a quæ chi l’é desfortunou in amô o saieiva affortunou a-o zeugo.
Italiano: # Chi è asino di natura non può ragliare da mulo.

Proverbio che ribadisce l’impossibilità di uscire dai nostri condizionamenti familiari e ambientali.

Ligure: # Chi l’é ase de natua, no peu rägnâ da mû.

Proverbio ch’o rebatte l’imposcibilitæ de sciortî da-i nòstri condiçionamenti de famiggia e ambientali.